
RAPORT DE SPECIALITATE
La proiectul de hotărâre privind acordul pentru inițieirea procedurii de scoatere definitivă din circuitul agricol a parcelei de teren în suprafață de 3.000 mp, NC 104711, teren extravilan pășune, în vederea realizării obiectivului de investiții de interes public local: „Construire platformă comunală de gunoi de grajd în comuna Gohor, județul Galați”

	
Subsemnata Grădinaru Angela, în calitate de secretar general al Unității Administrativ-Teritoriale comuna Gohor,
Văzând Hotărârea Consiliului Local Gohor nr.  21 din data de 24.05.2023 privind atestarea apartenenței la domeniul privat al comunei Gohor, judeţul Galaţi, a suprafeței de 3.000 mp, situat în Tarlaua 21/1, Parcela 300/1 și totodată Hotărârea Consiliului Local Gohor nr.  51 din data de 27.10.2023 privind aprobarea documentatiei tehnico-economice a obiectivului de investitii „Construire platformă comunală de gunoi de grajd în comuna Gohor, județul Galați”,
Ținând cont de prevederile art. 92 din Legea nr. 18/1991 a fondului funciar, republicată, cu modificările și completările ulterioare, conform căruia: „(1) Amplasarea construcţiilor de orice fel, definite la art. 91 alin. (2) din Lege, pe terenuri agricole din extravilan, (…), este interzisă. (2)  |[(2) Prin excepţie de la prevederile alin. (1), pe terenurile agricole de clasa a III - a, a IV - a şi a V - a de calitate, având categoria de folosinţă arabil, vii şi livezi, precum şi pe cele amenajate cu lucrări de îmbunătăţiri funciare, situate în extravilan, în baza autorizaţiei de construire şi a aprobării scoaterii definitive sau temporare din circuitul agricol, pot fi amplasate următoarele obiective de investiţie: (text în vigoare până la 24 iulie 2022) ]| 
Prin excepţie de la prevederile alin. (1), pe terenurile agricole (…), având categoria de folosinţă arabil, păşune, vii şi livezi, precum şi pe cele amenajate cu lucrări de îmbunătăţiri funciare, situate în extravilan, în baza autorizaţiei de construire şi a aprobării scoaterii definitive sau temporare din circuitul agricol, pot fi amplasate următoarele obiective de investiţie:  d) de interes (…) local, declarate de utilitate publică, în condiţiile legislaţiei în vigoare”,
	Deasemenea, art. 5, alin. (2) și (3), lit. a) din Ordonanța de urgență a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare, prevede: „(2) Se interzice scoaterea definitivă sau temporară din circuitul agricol a pajiştilor din extravilanul localităţilor. (3) Prin excepţie de la prevederile alin. (2), scoaterea definitivă sau temporară din circuitul agricol a pajiştilor situate în extravilan se poate face cu avizul Ministerului Agriculturii şi Dezvoltării Rurale, pentru: a) amplasarea obiectivelor de interes (…) local, declarate de utilitate publică, în condiţiile legislaţiei în vigoare”,
|[b) înfiinţarea de noi capacităţi de producere a energiei regenerabile, în condiţiile legii, care să nu afecteze buna exploatare a pajiştilor; (text în vigoare până la 24 iulie 2022) ]| 
	Luând în considerare totodată prevederile art. 4, alin. (1), lit. m) și n) din Procedura privind scoaterea din circuitul agricol a pajiştilor permanente, aprobată prin Ordinul Ministrului Agriculturii și Dezvoltări Durabile, nr. 1366/2018, cu modificările și completările ulterioare, conform căruia: „Aprobarea scoaterii definitive sau temporare din circuitul agricol a terenurilor ocupate cu pajişti permanente, situate în extravilan, se emite în baza următoarei documentaţii: m) hotărârea consiliului local privind declararea de utilitate publică a obiectivului de investiţie de interes local; n) hotărârea consiliului local din care să rezulte că lucrările fac obiectul unor programe de dezvoltare locală şi sunt iniţiate de către autorităţile administraţiei publice locale”,
Conform acestor precizări legislative în vigoare și ținând cont de necesitatea urmăririi interesului public al cetățenilor din comuna Gohor prin implementarea Directivelor europene și a legislației naționale în vigoare, iar Planul Național de Redresare și Reziliență în cadrul apelului de proiecte PNRR/2023/C3/S/I.2.A-B, Componenta C3 – Managementul deseurilor permite finanțarea Sisteme integrate de colectare și valorificare a gunoiului de grajd;
În cadrul UAT GOHOR , din perspectiva necesității obiectivului de investiții, investiția avută în vedere în cadrul proiectului sprijină primăria în îndeplinirea obligației de a lua decizii privind sistemul conform de colectare și stocare a gunoiului de grajd la nivelul localității.
Cantitatea anuală de gunoi de grajd rezultată în cadrul UAT comuna Gohor la nivel de localitate, calculată pe baza Codului de Bune Practici Agricole, este estimată la 1849,44 mc; ca urmare, există o cerere pentru serviciile ce vor fi oferite. 
Schimbările și beneficiile pe termen scurt pe care Proiectul le va produce asupra grupului țintă și a comunității locale sunt: 
- Asigurarea spațiului conform de depozitare pentru gunoiul de grajd generat la nivelul fermelor/gospodăriilor din grupul țintă va reduce depozitarea în spații neamenajate corespunzător si împrăștierea gunoiului pe suprafețele agricole în timpul perioadei de interdicție, astfel reducându-se deversările de nitrați în ape; 
- Asigurarea facilităților conforme de colectare, transport, depozitare și împrăștiere a gunoiului de grajd generat la nivelul fermelor/gospodăriilor din grupul de țintă; 
- Producerea unui compost de calitate superioară prin gestionarea adecvată a gunoiului de grajd depozitat pe platforma comunală, creând astfel premisele pentru o fertilizare organică, eficientă a suprafețelor agricole deținute de grupul țintă și alți potențiali beneficiari; 
- Conformarea grupului țintă la normele privind eco condiționalitatea (GAEC și SMR). Fermierii care solicită plăți directe (plata unică pe suprafață - SAPS, plata redistributivă, plata pentru practici benefice pentru climă și mediu, plata pentru tinerii fermieri, sprijinul cuplat, schema simplificată pentru micii fermieri), ajutoare naționale tranzitorii, măsuri de sprijin compensatorii pentru dezvoltare rurală aplicabile pe terenurile agricole, sprijin pentru sectoarele pomicol și vitivinicol, precum și alte scheme/măsuri de sprijin din fonduri europene sau din bugetul național, trebuie să respecte normele privind eco-condiționalitatea, în conformitate cu legislația în vigoare;
- Modificări comportamentale la nivelul individului și comunității, ca urmare a activităților de diseminare cunoștințe, întreprinse de către autoritățile locale cu privire la măsurile și reglementările din Codul de Bune Practici Agricole.
UAT comuna Gohor a identificat o forma de finantare in cadrul PLANULUI NATIONAL DE REDRESARE SI REZILIENTA – Componenta C3 – Managementul deseurilor, Investiției I2 Dezvoltarea infrastructurii pentru managementul gunoiului de grajd și al altor deșeuri agricole compostabile Subinvestiția I2.A-B. Sisteme integrate de colectare și valorificare a gunoiului de grajd.
Finanțarea acestiui obiectiv, urmareste dezvoltarea unui sistem de colectare și valorificare a gunoiului de grajd, în speță investițiile dedicate sistemelor integrate comunale (platformă comunală, platforme individuale pentru fermierii mici și mijlocii și set de echipamente), precum si măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.
Activitățile propuse prin proiecte vor cuprinde acțiuni specifice destinate construirii de sisteme comunale integrate (platforme comunale, platforme individuale pentru fermierii mici și mijlocii și set de echipamente). 
Activitățile specifice investițiilor propuse în gestionarea gunoiului de grajd la nivel comunal vor avea în vedere reducerea emisiilor de amoniac, precum și reducerea poluării cu nitrați. La demararea investiției se vor solicita actele de reglementare din partea autorităților competente în domeniul protecției mediului.
Văzând necesitatea acestui proiect, propun Consiliului Local Gohor, analizarea prezentului proiect de hotărâre și emiterea acordului pentru inițieirea procedurii de scoatere definitivă din circuitul agricol a parcelei de teren în suprafață de 3.000 mp, NC 104711, teren extravilan pășune, în vederea realizării obiectivului de investiții de interes public local: „Construire platformă comunală de gunoi de grajd în comuna Gohor, județul Galați”, finanțat prin Programul Național de Redresare și Reziliență în cadrul apelului de proiecte PNRR/2023/C3/S/I.2.A-B, Componenta C3 – Managementul deseurilor și totodată declararea obiectivului de investiții, ca obiectiv de utitlitate publică.


Secretar general,

